Willem-Alexander

**Willem-Alexander Claus George Ferdinand** (s. 27. huhtikuuta 1967) on Alankomaiden kuningas. Hän on Alankomaiden hallitsijana äitinsä, kuningatar Beatrixin seuraaja. Willem-Alexanderilla on kaksi veljeä, prinssi Johan Friso ja prinssi Constantijn.

## Elämä
Willem-Alexander avioitui Máxima Zorreguieta Cerrutin (sittemmin kuningatar Máxima) kanssa 2. helmikuuta 2002. Heillä on kolme lasta: kruununprinsessa Catharina-Amalia (s. 7. joulukuuta 2003), prinsessa Alexia (s. 26. kesäkuuta 2005) ja prinsessa Ariane (s. 10. huhtikuuta 2007).
 
Willem-Alexander oli Alankomaiden ensimmäinen miespuolinen kruununperillinen sitten Vilhelm III:n pojan Aleksanterin, joka kuoli 1884. Valtaan noustuaan hänestä tuli maan ensimmäinen miespuolinen hallitsija yli sataan vuoteen. Kuninkaaksi noustessaan hän päätti käyttää kaksoisnimeä Willem-Alexander eikä isoisoisoisänsä tavoin pelkkää ensimmäistä etunimeään, jolloin hänestä olisi tullut Vilhelm IV.

Willem-Alexanderilla on suomalaisia sukujuuria. Hänen edesmennyt isänsä, prinssipuoliso Claus van Amsberg, polveutui pommerilaisista Schlippenbachin kreiveistä, jotka olivat sotamarsalkka Nils Bielken ja tämän vaimon, Porin kreivittären Eeva Kustaantytär Hornin nuoremman tyttären jälkeläisiä. Eeva Hornin isänisänisä oli Kankaisten ritari Henrik Klaunpoika Horn, joka oli Vehkalahden Salmenkylän Kirstin poika.

Vuonna 2017 Willem-Alexander paljasti että hän on toiminut epäsäännöllisesti perämiehenä KLM Cityhopperille 21 vuotta lentäen Fokker 70 -konetta. Nykyään hän lentää Boeing 737 -koneita KLM:lle. Ennen paljastusta hänen tiedettiin myös lennättäneen kuningasperhettä edustusmatkoilla. 

Vuonna 2023 kuningas pyysi maansa puolesta anteeksi Alankomaiden roolia orjuuden osalta. Alankomaat on myös tämän jälkeen alkanut palauttaa entisistä siirtomaista varastettuja kulttuurihistoriallisesti arvokkaita esineitä.

## Kunnianosoitukset

### Alankomaalaiset

*  Vilhelmin sotilasritarikunta (2013, suurmestari)
*  Alankomaiden leijonan ritarikunta (2013, suurmestari)
*  Orania-Nassaun ritarikunta (2013, suurmestari)
*  Nassaun perheen kultaisen leijonan ritarikunta (2013, suurmestari)
*  Oranian kuningasperheen ritarikunta (2013, suurmestari)
*  Alankomaiden kruunun ritarikunta (2013, suurmestari)
*  Pyhän Johanneksen ritarikunta (2013, kunniakomentaja)
*  Elfstedentocht
*  Kuningatar Beatrixin kruunajaismitali (1980)
*  Prinssi William-Alexanderin ja Máxima Zorreguietan häämitali (2002)
*  Kuningas William-Alexanderin kruunajaismitali (2013)

Lähde:

### Ulkomaalaiset

*  Vapauttaja kenraali San Martínin ritarikunta ketjulla (Argentiina)
*  Itävallan tasavallan kunniamitalin suurristi (Itävalta)
*  Leopoldin ritarikunnan suurristi (Belgia)
*  Kruunun ritarikunnan suurristi (Belgia)
*  Etelän Ristin ritarikunnan suurristi (Brasilia)
*  Laila Utaman ritarikunnan 1. luokka (Brunei)
*  Chilen ansioritarikunta ketjulla (Chile)
*  Elefanttiritarikunnan ritari (Tanska, 1998)
*  Marianmaan ristin ritarikunnan 1. luokka (Viro, 2018)
*  Kunnialegioonan suurristi (Ranska)
*  Kansallinen ansioritarikunnan suurristi (Ranska)
*  Saksan liittotasavallan ansioritarikunnan 1. luokan suurristi (Saksa)
*  Vapahtajan ritarikunnan suurristi (Kreikka)
*  Mahaputeran tähden ritarikunnan 1. luokka (Indonesia)
*  Italian tasavallan ansioritarikunta ketjulla (Italia, 2017)
*  Krysanteemiritarikunta ketjulla (Japani)
*  Al-Hussein bin Alin ritarikunta ketjulla (Jordania)
*  Kolmen Tähden ritarikunnan suurristi (Latvia, 2018)
*  Vytautas Suuren ritarikunta ketjulla (Liettua)
*  Aadolf Nassaulaisen ritarikunnan suurristi (Luxemburg)
*  Tammikruunun ritarikunnan suurristi (Luxemburg)
*  Asteekkikotkan ritarikunnan suurristi (Meksiko)
*  Pyhän Olavin ritarikunnan suurristi (Norja)
*  Omanin renessanssin ylin ritarikunta ketjulla (Oman)
*  Al Saidin ritarikunta ketjulla (Oman, 2025)
*  Valkoisen Kotkan ritarikunnan ritari (Puola)
*  Henrik Purjehtijan ritarikunta ketjulla (Portugali, 2017)
*  Kristuksen sotilaallinen ritarikunta ketjulla (Portugali, 2024)
*  Valkoisen kaksoisristin ritarikunnan 1. luokka (Slovakia, 2023)
*  Isabella Katolilaisen ritarikunnan suurristi (Espanja)
*  Kaarle III:n ritarikunta ketjulla (Espanja, 2024)
*  Serafiimiritarikunnan ritari (Ruotsi)
*  Chula Chom Klaon ritarikunnan suurristi (Thaimaa)
*  Sukkanauharitarikunnan kunniaritari (Yhdistynyt kuningaskunta, 2018)
*  Vapauttajan ritarikunnan suurristi (Venezuela)
*  Olympic Order kultaisena (KOK)
*  Paavi Pius IX:n ritarikunnan suurristi (Vatikaani)
*  Mugunghwa-ritarikunnan ritari (Etelä-Korea, 2023)
*  Makarios III:n ritarikunta ketjulla (Kypros, 2025)
*  Amílcar Cabralin ritarikunnan 1. luokka (Kap Verde, 2018)
*  Unionin ritarikunnan suurristi (Arabiemiraatit)

Lähde:

## Lähteet
* Seura 17/2013 sivut 26-30

### Viitteet

## Aiheesta muualla